Document ID: 32006D0540

ODLOČBA KOMISIJE
z dne 11. aprila 2006
o dodelitvi količin nadzorovanih snovi, ki so dovoljene za uporabe bistvenega pomena v Skupnosti v letu 2006 v skladu z Uredbo (ES) št. 2037/2000 Evropskega parlamenta in Sveta
(notificirano pod dokumentarno številko C(2006) 1483)
(Besedilo v danskem, nizozemskem, angleškem, estonskem, finskem, francoskem, nemškem, italijanskem, slovenskem, španskem in švedskem jeziku je edino verodostojno)
(Besedilo velja za EGP)
(2006/540/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 3(1) Uredbe,
ob upoštevanju naslednjega:
(1)
Skupnost je že postopno opustila proizvodnjo in porabo klorofluoroogljikovodikov, drugih popolnoma halogeniranih klorofluoroogljikovodikov, halonov, ogljikovega tetraklorida, 1,1,1-trikloroetana, delno halogeniranega bromofluoroogljikovodika in bromklorometana.
(2)
Vsako leto mora Komisija določiti uporabe bistvenega pomena za te nadzorovane snovi, količine, ki se smejo uporabljati, ter gospodarske družbe, ki jih smejo uporabljati.
(3)
V Sklepu IV/25 pogodbenic Montrealskega protokola o snoveh, ki tanjšajo ozonski plašč, v nadaljnjem besedilu „Montrealski protokol“, so določena merila, ki jih Komisija uporablja za določitev katerih koli uporab bistvenega pomena, in za vsako pogodbenico odobren obseg proizvodnje in porabe nadzorovanih snovi, potreben za uporabe bistvenega pomena.
(4)
V Sklepu XV/8 pogodbenic Montrealskega protokola je odobren obseg proizvodnje in porabe nadzorovanih snovi, naštetih v prilogah A, B in C (snovi v skupinah II in III) k Montrealskemu protokolu, ki je potreben za uporabe bistvenega pomena za laboratorijske in analitske namene v skladu s Prilogo IV k Poročilu o sedmem zasedanju pogodbenic, ob upoštevanju pogojev, določenih v Prilogi II k Poročilu o šestem zasedanju pogodbenic, kot tudi sklepov VII/11, XI/15 in XV/5 pogodbenic Montrealskega protokola. V Sklepu XVII/10 pogodbenic Montrealskega protokola je odobren obseg proizvodnje in porabe nadzorovanih snovi, naštetih v Prilogi E k Montrealskemu protokolu, ki je potreben za laboratorijske in analitske uporabe metilbromida.
(5)
V skladu z odstavkom 3 Sklepa XII/2 pogodbenic Montrealskega protokola o ukrepih za olajšanje prehoda k inhalatorjem z določenim odmerkom (MDI), ki ne vsebujejo klorofluoroogljikovodika, so vse države članice uradno obvestile (2) Program Združenih narodov za okolje (UNEP), da klorofluoroogljikovodiki (CFC) niso več bistvenega pomena za proizvodnjo CFC-MDI iz salbutamola za dajanje v promet na trg Evropske skupnosti.
Avstrija, Belgija, Češka, Danska, Estonija, Nemčija, Grčija, Madžarska, Latvija, Litva, Norveška, Portugalska, Nizozemska, Slovaška in Slovenija so uradno obvestile UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine v terapevtski kategoriji „kratko delujočih bronhodilatatorjev za doziranje beta-agonista“, natančneje terbutalin (3), fenoterol, orkiprenalin, reproterol, karbuterol, heksoprenalin, pirbuterol, klenbuterol, bitolterol in prokaterol, za dajanje v promet v Evropski skupnosti.
Belgija, Češka, Estonija, Nemčija, Madžarska, Latvija, Nizozemska, Slovaška, Slovenija in Švedska so uradno obvestile UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine v terapevtski kategoriji „steroidov za inhaliranje“, natančneje beklometazon, deksametazon, flunizolid, flutikazon, budezonid (4) in triamcinolon, za dajanje v promet v Evropski skupnosti.
Danska (beklometazon, flutikazon), Irska (beklometazon, flutikazon), Finska (beklometazon, flutikazon), Francija (beklometazon, flutikazon), Italija (beklometazon, flutikazon, budezonid), Malta (flutikazon, budezonid), Portugalska (flutikazon, budezonid), Slovenija (beklometazon, flutikazon, budezonid), Španija (beklometazon, flutikazon) in Združeno kraljestvo (flutikazon) so uradno obvestile UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine iz terapevtske kategorije „steroidov za inhaliranje“, navedene v oklepajih za vsak državo članico, za dajanje v promet v Evropski skupnosti.
Belgija, Češka, Danska, Estonija, Finska, Francija, Nemčija, Grčija, Latvija, Nizozemska, Slovaška in Slovenija so uradno obvestile UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine sestavine iz terapevtske kategorije „nesteroidne učinkovine proti vnetjem“, natančneje kromoglikonska kislina in nedrokromil, za dajanje v promet v Evropski skupnosti.
Portugalska je uradno obvestila UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovino kromoglikonsko kislino, za dajanje v promet v Evropski skupnosti. Španija je uradno obvestila UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovino nedrokromil, za dajanje v promet v Evropski skupnosti.
Belgija, Ciper, Češka, Danska, Estonija, Finska, Nemčija, Grčija, Madžarska, Irska, Latvija, Malta, Nizozemska, Slovaška, Španija, Švedska in Združeno kraljestvo so uradno obvestili UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine iz terapevtske kategorije „antiholinergičnih bronhodilatatorjev“, natančneje ipratropijev bromid in oksitropijev bromid, za dajanje v promet v Evropski skupnosti.
Portugalska je uradno obvestila UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovino ipratropijev bromid, za dajanje v promet v Evropski skupnosti.
Nemčija je uradno obvestila UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovine iz terapevtskih kategorij „dolgo delujočih bronhodilatatorjev za doziranje beta-agonista“, natančneje formoterol in salmeterol, za dajanje v promet v Evropski skupnosti.
Italija je uradno obvestila UNEP, da se uporaba CFC ne šteje več kot bistvena za proizvodnjo MDI, ki vsebujejo učinkovino formoterol, za dajanje v promet v Evropski skupnosti.
Nemčija in Nizozemska sta uradno obvestili UNEP, da se uporaba CFC ne šteje več kot bistvena za proizvodnjo MDI, ki vsebujejo kombinacije učinkovin, za dajanje v promet v Evropski skupnosti.
Člen 4(4)(i)(b) Uredbe (ES) št. 2037/2000 preprečuje uporabo in dajanje CFC v promet, razen v primerih, ko je njihova uporaba bistvenega pomena, v skladu s pogoji, opredeljenimi v členu 3(1) navedene uredbe. Te ugotovitve o nebistvenem pomenu so zmanjšale povpraševanje po CFC za uporabo v MDI, ki se dajejo v promet v Evropski skupnosti. Poleg tega člen 4(6) Uredbe (ES) št. 2037/2000 preprečuje uvoz in dajanje CFC-MDI v promet, razen v primerih, ko se šteje, da so CFC v teh proizvodih bistvenega pomena v skladu s pogoji, opisanimi v členu 3(1).
(6)
Komisija je 8. julija 2005 objavila obvestilo (5), naslovljeno na tiste gospodarske družbe v Skupnosti 25 držav članic, ki zahtevajo, da Komisija presodi uporabo nadzorovanih snovi za uporabe bistvenega pomena v Skupnosti v letu 2006, in prejela izjave o nameravanih uporabah nadzorovanih snovi za uporabe bistvenega pomena v letu 2006.
(7)
Da lahko zainteresirane gospodarske družbe in izvajalci še naprej pravočasno koristijo sistem izdajanja dovoljenj, je primerno, da se začne ta odločba uporabljati s 1. januarjem 2006.
(8)
Ukrepi, predvideni s to odločbo, so skladni z mnenjem Upravljalnega odbora, ustanovljenega s členom 18(1) Uredbe (ES) št. 2037/2000 -
SPREJELA NASLEDNJO ODLOČBO:
Člen 1
1. Količina nadzorovanih snovi skupine I (klorofluoroogljikovodikov 11, 12, 113, 114 in 115) v skladu z Uredbo (ES) št. 2037/2000, ki se sme uporabljati za bistvene medicinske uporabe v Skupnosti v letu 2006, je 539 000,00 kilogramov ODP (6).
2. Količina nadzorovanih snovi skupine I (klorofluoroogljikovodikov 11, 12, 113, 114 in 115) in skupine II (drugih popolnoma halogeniranih klorofluoroogljikovodikov) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Skupnosti v letu 2006, je 256 761,86 kilogramov ODP.
3. Količina nadzorovanih snovi skupine III (halonov) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Skupnosti v letu 2006, je 482,70 kilogramov ODP.
4. Količina nadzorovanih snovi skupine IV (ogljikovega tetraklorida) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Skupnosti v letu 2006, je 149 641,536 kilogramov ODP.
5. Količina nadzorovanih snovi skupine V (1,1,1-trikloroetana) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Evropski uniji v letu 2006, je 754,00 kilogramov ODP.
6. Količina nadzorovanih snovi skupine VI (metilbromida) v skladu z Uredbo (ES) št. 2037/2000, ki se sme uporabljati za laboratorijske in analitske uporabe v Skupnosti v letu 2006, je 300,00 kilogramov ODP.
7. Količina nadzorovanih snovi skupine VII (delno halogeniranih bromofluoroogljikovodikov) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Skupnosti v letu 2006, je 4,49 kilogramov ODP.
8. Količina nadzorovanih snovi skupine IX (bromoklorometana) v skladu z Uredbo (ES) št. 2037/2000, ki se sme uporabljati za bistvene laboratorijske uporabe v Skupnosti v letu 2006, je 13,308 kilogramov ODP.
Člen 2
Inhalatorji z določenim odmerkom, ki vsebujejo klorofluoroogljikovodik, navedeni v Prilogi I, se ne dajo v promet na trge, če je pristojni organ ugotovil, da klorofluoroogljikovodiki za inhalatorje z določenim odmerkom na navedenih trgih niso bistvenega pomena.
Člen 3
Med obdobjem od 1. januarja do 31. decembra 2006 se uporabljajo naslednja pravila:
1.
Kvote klorofluoroogljikovodikov 11, 12, 113, 114 in 115 za bistvene medicinske uporabe se dodelijo gospodarskim družbam, navedenim v Prilogi II.
2.
Kvote klorofluoroogljikovodikov 11, 12, 113, 114 in 115 in drugih popolnoma halogeniranih klorofluoroogljikovodikov za bistvene laboratorijske uporabe se dodelijo gospodarskim družbam, navedenim v Prilogi III.
3.
Kvote halonov za bistvene medicinske uporabe se dodelijo gospodarskim družbam, navedenim v Prilogi IV.
4.
Kvote ogljikovega tetraklorida za bistvene laboratorijske uporabe se dodelijo gospodarskim družbam, navedenim v Prilogi V.
5.
Kvote 1,1,1-trikloroetana za bistvene laboratorijske uporabe se dodelijo gospodarskim družbam, navedenim v Prilogi VI.
6.
Kvote metilbromida za kritične laboratorijske in analitske uporabe se dodelijo gospodarskim družbam, navedenim v Prilogi VII.
7.
Kvote delno halogeniranih bromofluoroogljikovodikov za bistvene laboratorijske uporabe se dodelijo gospodarskim družbam, navedenim v Prilogi VIII.
8.
Kvote bromoklorometana za bistvene laboratorijske uporabe se dodelijo gospodarskim družbam, navedenim v Prilogi IX.
9.
Kvote klorofluoroogljikovodikov 11, 12, 113, 114 in 115, drugih popolnoma halogeniranih klorofluoroogljikovodikov, ogljikovega tetraklorida, 1,1,1-trikloroetana, delno halogeniranih bromofluoroogljikovodikov in bromoklorometana za bistvene uporabe so določene v Prilogi X.
Člen 4
Ta odločba se uporablja od 1. januarja 2006 in preneha veljati 31. decembra 2006.
Člen 5
Ta odločba je naslovljena na naslednja podjetja:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Bespak PLC
North Lynn Industrial Estate
King's Lynn
PE30 2JJ - Norfolk
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
v imenu Boehringer Ingelheim (Francija)
Chiesi Farmaceutici SpA
Via Palermo, 26/A
I-43100 Parma
IVAX Ltd
Unit 301 Industrial Park
Waterford
Ireland
Laboratorio Aldo Union SA
Baronesa de Maldá, 73
Espluges de Llobregat
E-08950 Barcelona
SICOR SpA
Via Terrazzano, 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI)
Spa - LINDAL Group Italia
Via del Pino, 10
I-23854 Olginate (LC)
Acros Organics bvba
Janssen Pharmaceuticalaan 3o
B-2440 Geel
Airbus France
route de Bayonne 316
F-31300 Toulouse
Biosolove B.V.
Waalreseweg 17
5554 HA Valkenswaard
Nederland
Bie & Berntsen
Sandbækvej 7
DK-2610 Roedovre
Carlo Erba Reactifs-SDS
Z.I. de Valdonne, BP 4
F-13124 Peypin
CNRS - Groupe de Physique des Solides
Université Paris, 7 Denis Diderot & Paris
6 Pierre et Marie Curie
F-75251 Paris Cedex 5
Health Protection Inspectorate-Laboratories
Paldiski mnt 81
EE-10617 Tallinn
Honeywell Fluorine Products Europe
Kempenweg 90
P.O. Box 264
6000 AG Weert
Nederland
Honeywell Specialty Chemicals
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut Scientifique de Service Public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KgaA
Frankfurter Straße 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Ministry of Defense
Directorate Material RNL Navy
PO Box 2070
2500 ES The Hague
Nederland
Panreac Química SA
Riera de Sant Cugat 1
E-08110 Montcada I Reixac (Barcelona)
Sanolabor d.d.
Leskovškova 4
SLO-1000 Ljubljana
Sigma Aldrich Logistik GmbH
Riedstraße 2
D-89555 Steinheim
Sigma Aldrich Chimie SARL
80, rue de Luzais
L'isle-d'abeau Chesnes
F-38297 Saint-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Straße 40
Postfach 100262
D-30918 Seelze
Sigma Aldrich Chemie GmbH
Riedstraße 2
D-89555 Steinheim
Tazzetti Fluids S.r.l.
Corso Europa, 600/a
I-10088 Volpiano (TO)
University of Technology Vienna
Institut of Industrial Electronics&Material Science
Gusshausstraße 27-29
A-1040 Wien
VWR I.S.A.S.
201, rue Carnot
F-94126 Fontenay-sous-Bois
YA-Kemia Oy - Sigma Aldrich Finland
Teerisuonkuja 4
FI-00700 Helsinki
V Bruslju, 11. aprila 2006

Labels: 0
1
20